open-index/open-wikipedia-markdown huggingface dataset:
William Lawrence Bragg

**William Lawrence Bragg** (31. maaliskuuta 1890 – 1. heinäkuuta 1971) oli australialais-brittiläinen fyysikko, joka palkittiin isänsä William Braggin kanssa Nobelin fysiikanpalkinnolla 1915 kiderakenteiden analysoimisesta röntgensäteilyllä.

## Elämä
Lawrence Braggin isä William Bragg oli Lawrencen syntymäkaupungin Adelaiden yliopistossa matematiikan ja fysiikan professorina. Lawrence aloitti matematiikan opinnot samaisessa yliopistossa 14-vuotiaana 1904 ja valmistui 1908. Vuotta myöhemmin he muuttivat Englantiin Bragg vanhemman saatua viran Leedsin yliopistosta. Lawrence Bragg jatkoi opintoja Cambridgen Trinity Collegessa valmistuen 1912 pääaineenaan fysiikka. Saman vuoden syksyllä hän jo julkaisi tutkielman Max von Lauen havaitsemasta röntgendiffraktiosta lehdessä *Proceedings of the Cambridge Philosophical Society*. Lawrence Braggin 1912 löytämä röntgendiffraktion tulkintaan olennaisesti liittyvä linkki kiteen atomien välimatkan ja röntgensäteilyn sirontakulman välillä tunnetaan nykyään Braggin lakina.

Bragg meni naimisiin 1921 Alice Grace Jenny Hopkinsonin kanssa ja he saivat kaksi poikaa ja kaksi tytärtä. 

## Ura
Vuosina 1912–1914 Lawrence työskenteli tiiviisti isänsä kanssa tutkien röntgensäteilyn diffraktiota kiteistä. He julkaisivat tuloksensa 1915, ja jo samana vuonna heidät palkittiin Nobelin fysiikanpalkinnolla tästä tutkimuksesta, kun Lawrence oli vasta 25-vuotias. Lawrence on kaikkien aikojen nuorimpana Nobelin fysiikanpalkinnon saanut.

Vuodesta 1938 vuoteen 1953 Bragg toimi Cavendish-laboratorion kokeellisen fysiikan professorina Cambridgen yliopistossa. Tuona aikana laboratoriossa aloitettiin biologisten materiaalien, muun muassa proteiinien ja DNAn, tutkiminen röntgenkristallografialla. Sittemmin Nobel-palkitut Francis Crick ja James D. Watson (DNA) sekä Max Perutz (hemoglobiini) tekivät uraauurtavat löytönsä Braggin toimiessa laboratorion johtajana.

## Lähteet

## Aiheesta muualla
*Nobelprize.org Lawrence Braggin elämäkerta
Mission 400 Plus

**Mission 400 Plus** on Porsche 997 -malliin perustuva superauto. Auto on rakennettu kolmen saksalaisen virityspajan (H&R, RS Tuning ja Jürgen Alzen Motorsport) yhteistyössä. Nimi tulee sen tavoitteesta saavuttaa maailmanennätys nopeimpana katulaillisena autona, käytännössä yli 400 km/h.

Moottorina autossa on Porschen 3,6-litrainen, jonka sylinteritilavuutta on kasvatettu 3,8 litraan. Tehoa siitä on saatu yli tuhat hevosvoimaa. Paremman aerodynamiikan saavuttamiseksi auton kattoa on jouduttu madaltamaan (75 mm). Vanteina ovat BBS:n 18-tuumaiset erikoisvanteet.

Nopeusennätystä oli tarkoitus tavoitella ensimmäisellä vuosipuoliskolla 2007 Narnon radalla Italiassa, minkä se onnistui tekemään. Auto oli myynnissä vuonna 2012 puolella miljoonalla eurolla.

## Lähteet
Matti Tolppanen

**Matti Aaro (Aaron) Tolppanen** (25. maaliskuuta 1882 Kaavi – 3. helmikuuta 1946 Pyhäselkä) oli suomalainen maanviljelijä ja maalaisliittolainen kansanedustaja 1936–1945. Hän toimi monissa luottamustehtävissä, muun muassa Pyhäselän kunnanvaltuuston puheenjohtajana ja jäsenenä. Tolppanen oli presidentin valitsijamiehenä vuosien 1937, 1940 ja 1943 vaaleissa.

## Lähteet
*
Wimoweh

**”Wimoweh”** on laulu, joka tunnetaan myös nimillä ”Mbube” sekä ”The Lion Sleeps Tonight”. 

Alun perin laulun teki eteläafrikkainen Solomon Linda, jonka yhtye The Evening Birds levytti sen vuonna 1939. Gallo Record Company maksoi Lindalle kertaluontoisen korvauksen levytyksestä, eikä tekijä saanut pysyvää oikeutta rahalliseen korvaukseen kappaleen tuotosta. ”Mbube” oli suuri hitti Etelä-Afrikassa, ja sitä myytiin noin sata tuhatta kappaletta.

Eteläafrikkalainen levy-yhtiö lähetti 1950-luvun alussa viisi single-levyä Yhdysvaltoihin Decca-yhtiölle tarkoituksena selvittää olisiko niissä lauluja, jotka voisivat menestyä USA:ssa. Decca ei innostunut ja levyt olivat jo menossa roskiin, kun laulaja Pete Seeger halusi vielä kuunnella ne läpi. Seeger innostui yhdestä laulusta ja halusi Weavers-yhtyeensä levyttävän sen. Laulu oli ”Mbube”.

Seeger teki hieman omia lisäyksiään lauluun ja Weavers levytti sen. Kappaleen nimi oli vaihtunut muotoon ”Wimoweh”, koska yhtyeen jäsenten mielestä zulunkielinen kertosäe kuulosti siltä. Todellisuudessa alkuperäisversiossa laulutetaan *uyimbube*, mikä tarkoittaa ”olet leijona”.

”Wimoweh”-laulun tekijöiksi merkittiin Paul Campbell. Paul Campbell oli Howard Richmondin salanimi, jota hän käytti tekijänoikeuksista vapaan materiaalin yhteydessä. Weaversin versio menestyi hyvin ja moni muukin yhtye Yhdysvalloissa levytti ”Wimowehin”. Solomon Linda sai Pete Seegeriltä pienehkön korvauksen uudelleenmuokatusta laulustaan.

”Wimoweh”-laulussa ei ole varsinaista sanotusta, siinä vain toistetaan sanaa wimoweh ja lauletaan välillä korkealta ooh-ooh-ooh sekä matalalta jotain sanaa joka muistuttaa lausetta way-up-ooh. Lauluntekijä George Weiss teki lauluun englanninkielisen sanoituksen ja merkitsi itsensä samalla myös laulun säveltäjäksi. Näin oli laulusta syntynyt kolmas versio, jonka The Tokens levytti nimellä ”The Lion Sleeps Tonight”.

Vuonna 2000 eteläafrikkalainen toimittaja Rian Malan kirjoitti *[[Rolling Stone]]* -lehteen artikkelin Lindasta. Malanin arvion mukaan jo pelkästään laulun käyttö Disneyn piirroselokuvassa *[[Leijonakuningas]]* (1994) olisi oikeuttanut 15 miljoonan dollarin tekijänoikeuskorvauksiin. Yhdessä elokuvaohjaaja Francois Versterin kanssa Malan teki televisiodokumentin varastetusta ”leijonalaulusta”.

Vuonna 2004 alkanut oikeudenkäynti johti helmikuussa 2006 sopimukseen Lindan perikunnan ja Abilene Music -yhtiön kanssa. Abilene Music, jolla oli tekijänoikeudet lauluun ja joka oli antanut sen Disney-yhtiön käyttöön, maksaa korvauksen jonka suuruus ei ole julkinen. Rahat menevät eteläafrikkalaiselle säätiölle.

Suomeksi kappaleen on esittänyt Danny nimellä ”Ei saa häiritä leijonaa”, suomentajana Sauvo Puhtila ja sovittajana Veikko Samuli.

## Lähteet
Agathon

**Agathon** tai **Agaton** () on kreikkalaisperäinen miehen etunimi.
Nimi merkitsee *hyvää* tai *hyväsydämistä*, ja se oli käytössä jo antiikin Kreikassa, josta tunnetaan sen niminen näytelmäkirjailija. Latinassa nimi esiintyy muodossa *Agato*. Nimen naispuolinen vastine on Agata.

Suomessa nimi Agaton tai Agathon on Digi- ja väestötietoviraston tietojen mukaan annettu vuoteen 2026 mennessä noin  2019 loppuun mennessä noin 50–70 henkilölle. Agathon-nimisiä on enintään muutamia kymmeniä. Vuosina 1708–1928 Agatonin nimipäivä oli 7. joulukuuta erään varhaiskristillisen marttyyrin muistoksi. Nykyisin nimeä ei ole suomen- eikä ruotsinkielisessä kalenterissa, mutta ortodoksisessa kalenterissa se esiintyy 20. helmikuuta Agathon Roomalaisen eli paavi Agathon muistoksi, jota ortodoksinenkin kirkko kunnioittaa pyhänä.

## Tunnettuja Agathoneja ja Agatoneja

* Agathon (n. 448–400 eaa.), antiikin kreikkalainen tragediakirjailija
* Agathon Aleksandrialainen (600-luku), Aleksandrian koptilainen paavi ja patriarkka vuosina 661–677
* Pyhä Agatho (n. 577–681), paavi vuosina 678–681
* Agathon Fabergé (1876–1951), venäläis-suomalainen kultaseppä
* Agathon Meurman (1826–1909), suomalainen kunnallisneuvos, poliitikko, suomalaisuusmies, sanomalehti- ja tietokirjailija

## Kuvitteellisia Agatoneja
* Agaton Sax, kuvitteellinen yksityisetsivä Nils-Olof Franzénin kirjasarjassa ja siihen perustuvassa elokuvassa

## Agathon taiteilijanimenä

Agathon on myös suomalaisen muusikko Juha Hintikan taiteilijanimi

## Lähteet
August Quirinus Rivinus

**August Quirinus Rivinus**, tunnettu myös nimellä Bachmann (9. joulukuuta 1652 Leipzigissa ja kuoli 20. joulukuuta 1723 samassa kaupungissa). Hän oli saksalainen lääkäri ja kasvitieteilijä.

Hänen isänsä Andreas Bachmann (1601–1656) oli Leipzigin yliopiston filosofian ja lääketieteen professori. Hän oli myös arvostettu runoilija, joka latinansi nimensä Rivinukseksi.

August Rivinus opiskeli lääketiedettä Leipzigin yliopistossa vuosina 1669–1671. Hänen opettajinaan toimivat mm. Michael Ettmüller, Gottfried Wellsch ja Johannes Bohn. Hän jatkoi opintojaan Helmstedtin yliopistossa, jossa hänet promovoitiin lääketieteen tohtoriksi vuonna 1676. Hän työskenteli lääkärinä Leipzigissa. Vuonna 1677 hän aloitti luennot Leipzigin yliopistossa. Vuonna 1691 hänet valittiin hoitamaan sekä fysiologian että kasvitieteen professuuria sekä lisäksi yliopiston lääketieteellisen puutarhan kuraattorin tehtävää. Vuonna 1701 hänestä tuli patologian professori ja vuonna 1719 terapeutiikan professori. Samana vuonna hänet valittiin Leipzigin yliopiston lääketieteellisen tiedekunnan pysyväksi jäseneksi ja Royal Societyn jäseneksi.

Näiden toimiensa ohella hän vanhempana (noin vuonna 1713) kiinnostui astronomiasta ja lähes sokeutui tutkiessaan auringonpilkkuja.

Kasvitieteessä hänen tuotantonsa tiivistyi neljään latinaksi ilmestyneeseen kirjaan. Niissä hän ensimmäisenä esitti kasvien luokittelemista lähtökohtana kukan rakenne. Myöhemmin hänen teoriaansa sovelsivat muun muassa Carl von Linné ja Joseph Pitton de Tournefort. Yhdessä Tournefortin kanssa hän loi säännön, jonka mukaan kaikkien niiden kasvien nimet, jotka kuuluivat samaan sukuun, piti alkaa samalla suvun nimellä. Jos suku käsittää vain yhden lajin, niin suvun nimi on sen ainoa nimi. Jos sukuun kuuluu useampia lajeja, pitää niiden nimi alkaa suvun nimellä, jota seuraa lyhyt ilmaiseva sana (*differentia specifica*).

Metsäorvokki (*Viola rivinianus*) on saanut häneltä lajinimensä.

## Teoksia

* *Introductio generalis in rem herbariam. Lipsiae [Leipzig]: Typis Christoph. Güntheri, 1690. [8] + 39 p.*
* *Ordo Plantarum qvae sunt Flore Irregulari Monopetalo. Lipsiae: Typis Christoph. Fleischeri, 1690. 22 + [4] p. + 124 tab.*
* *Ordo Plantarum qvae sunt Flore Irregulari Tetrapetalo. Lipsiae: Typis Christoph. Fleischeri, 1691. [6] + 20 + [4] p. + 121 tab.*
* *Ordo Plantarum qvae sunt Flore Irregulari Pentapetalo. Lipsiae: Typis Joh. Heinrici Richteri, 1699. [6] + 28 + [4] p. + 139 tab.*
Autoilun ennätykset

**Autoilun ennätykset** on listaus erilaisista autoihin liittyvistä tai autolla saavutetuista ennätyksistä.

## Voimassa olevat ennätykset

***Isoin moottori**: 
**uniikki: Brutus (auto) 46920 cm³ (47 litrainen BMW VI lentokonemoottori 1920 luvulta)
***Pienin moottori**: Suzuki Fronte 1967 0,36&nbsp;l (375&nbsp;cm³), Peel P50 0,049&nbsp;l (49&nbsp;cm³)(kolmipyöräinen)
***Lyhin:** Peel P50 (1962) 1,34&nbsp;m (kolmipyöräinen)
***Pisin:** 
**uniikki: Cadillac Eldorado 1976 "American Dream": 30,54 metriä 
**sarjavalmisteinen: 6,852 mm (269.75 in) – 1962–1977 eight door Checker Aerobus
***Tehokkain:** 
**bensiini: -ahdettu;
**bensiini: -ahdettu; Giamaro Automobili Katla 1&nbsp;586&nbsp;kW (2&nbsp;127&nbsp;hv)
**h-a-diesel: Audi Q7 V12 TDI 373&nbsp;kW (500&nbsp;hv)
**kevyt-k-a-diesel: Ford Super Duty 373&nbsp;kW (500&nbsp;hv)
**k-a-diesel: Shacman&nbsp;X6000 597&nbsp;kW&nbsp;(800&nbsp;hv)
***Suurin huippunopeus:** Hennessey Venom GT 435&nbsp;km/h
***Myydyin:** Volkswagen Kupla, 21,5 miljoonaa autoa (Toyota Corolla on myydyin samalla mallinimellä 32 miljoonaa autoa)
***Paras kiihtyvyys (0&ndash;100&nbsp;km/h):** Bugatti Veyron Super Sport 2,46 sekuntia

## Entiset ennätykset
### Huippunopeus
Kursivoidut autot eivät ole tuotantoautoja.

#### Kiihtyvyys
Listalla on vain katulaillisia autoja eikä konseptimalleja ja yhden kappaleen erikoismalleja ole hyväksytty. Euroopassa mittaus on tapahtunut 0–100 km/h, kun Yhdysvalloissa 0–60 mph (97 km/h).

## Lähteet
SEAT León

**SEAT León** on SEATin vuodesta 1999 lähtien valmistama alemman keskiluokan henkilöautomalli. Se on nimetty Espanjassa sijaitsevan Leónin kaupungin mukaan.

## SEAT León Typ 1M (1999–2006)

 

## SEAT León Typ 1P (2005–2012)

 

## SEAT León Typ 5F (2012–2020)

 

## SEAT León Typ KL (2020–)
Helkama

**Helkama** on suomalainen yhtiöryhmä, joka harjoittaa autoihin, polkupyöriin ja kodinkoneisiin liittyvää liiketoimintaa.

Helkaman perusti Tampereelle vuonna 1905 pyhtääläinen Heikki Juho Hellman (myöhemmin Helkama). Aluksi polkupyöriä ja ompelukoneita myynyt liike muutti vuonna 1915 Viipuriin, ja vuonna 1934 pääliike aloitti Helsingissä. Yritys kasvoi perheyrityksenä ja on edelleen suvun omistuksessa. Nykyisten Helkama-yhtiöiden toimialat ovat
* **[[Helkama-Auto]] Oy**: Škodan maahantuonti (alkanut vuonna 1947)
** Helkama Rent Oy: Avis- ja Budget-autonvuokraus
* **[[Suomen Koneliike]] Oy**
** Helkama Forste Oy: kodinkoneita
* **Uuttera-ryhmä**: kiinteistöjä, huolintaa ja autojen maahantuontikunnostus
* **[[Helkama Emotor]] Oy**
** Helkama Velox Oy: polkupyörien valmistus ja maahantuonti 
** Adwatec Oy: vesijäähdytystä tehoelektroniikalle

Yhteensä Helkama-yhtiöt työllistävät noin tuhat henkeä.

Tunnettuja Helkaman tuotemerkkejä ovat olleet muun muassa Jopo-polkupyörät, Lumimies-kylmäkalusteet sekä Raisu- ja Ässä-mopot. Konserniin kuulunut Helkama-Radio valmisti aikoinaan radioita ja televisioita. Suomen Koneliike Oy toi Suomeen Alfa Romeo -henkilö- ja -urheiluautoja vuosina 1951–1987, Glas-henkilöautoja vuosina 1957–1967, Jaguar-henkilöautoja vuosina 1964–1971 sekä Isuzu-henkilö-, paketti- ja kuorma-autoja vuosina 1965–1972.

## Lähteet

## Kirjallisuutta
* 
* 
* 

## Aiheesta muualla
* Helkaman kotisivut
*  
*Matkalla tulevaisuuteen. Helkaman 100-vuotisjuhlaraportti (pdf)
Polydipsia

**Polydipsia** eli **vesijuoppous** on tila, jossa potilaalla on jatkuvasti merkittävissä määrin kasvanut jano sekä poikkeuksellisen voimakas tarve juoda nesteitä. 

Polydipsia saattaa olla merkki tietyistä fyysisistä sairauksista, kuten diabeteksesta (*diabetes mellitus*) tai vesitystaudista (*diabetes insipidus*). Psykogeeninen polydipsia on polydipsian toinen muoto. Siinä kyseessä on psyykkinen oire, eikä mitään polydipsian selittävää sairautta tai elimellistä vikaa ole todettavissa. Useasti psykogeenisesta polydipsiasta kärsivällä on taustallaan myös muita mielenterveydellisiä ongelmia ja sairauksia. Liiallinen vedenjuonti saattaa joillakin selittyä erilaisilla ahdistuneisuustiloilla. Polydipsia ilmenee myös tiettyjen lääkeaineiden mahdollisena sivuvaikutuksena. Arviolta 10–25 prosentista pitkäaikaisista skitsofreenikoista tulee myös polydiptikkoja.

Polydipsia voi liittyä polyurian, epätavallisen runsaan virtsanerityksen aiheuttamaan dehydraatioon. Hyvin nopeasti nautittu suuri määrä vettä saattaa johtaa vesimyrkytykseen ja olla merkittävä haitta potilaan terveydelle. Yleisiä komplikaatioita ovat aivoödeema, sekavuus ja kouristelu. 

## Lähteet
Pietarin ja kahdentoista apostolin teot

**Pietarin ja kahdentoista apostolin teot** on *[[Uusi testamentti|Uuden testamentin]]* apokryfiseen kirjallisuuteen kuuluva gnostilainen kirjoitus, joka tunnetaan Nag Hammadin kirjastosta (koodeksi VI, kirja 1). Se on ajoitettu 100-luvun loppuun tai 200-luvun alkuun. Kirjoitusta ei tule sekoittaa *[[Pietarin teot|Pietarin tekoihin]]*.

## Sisältö

Kirjoitus käsittää kaksi osaa. Se alkaa allegorialla, jota seuraa gnostilainen selitys sen merkityksestä. Allegorian uskotaan olleen alun perin itsenäinen kirjoitus. Siinä esitetään tarina, joka on samankaltainen kuin *[[Evankeliumi Matteuksen mukaan|Matteuksen evankeliumissa]]* kerrottu tarina helmikauppiaasta. Allegorian kertomuksessa rikkaat karttavat kauppiasta, mutta köyhät ovat hänen ympärillään laumoina, ja oppivat, että helmeä säilytetään kauppiaan kotikaupungissa nimeltä ”Yhdeksän porttia”, sen sijaan että se olisi kauppiaalla mukana. Näin ne, jotka haluaisivat saada sen, joutuvat matkaamaan vaivalloisen matkan kaupunkiin.

Kertomuksen kauppiaan nimi on Lithargoel, joka käännetään tekstissä ”kevyt, säkenöivä kivi”. Kauppias on siis itse helmi. Lopulta kauppias paljastaa olevansa Jeesus.

## Lähteet

## Kirjallisuutta
### Suomennos

* *Pietarin ja kahdentoista apostolin teot*. Johdanto, käännös ja selitykset Outi Lehtipuu. Teoksessa 

### Muita käännöksiä ja tekstilaitoksia

* *The Acts of Peter and the Twelve Apostles*. Teoksessa  Koptinkielinen alkuteksti ja englanninkielinen käännös.
* *The Acts of Peter and the Twelve Apostles*. Teoksessa  Englanninkielinen käännös.

## Aiheesta muualla

* ''Acts of Peter and the Twelve Apostles''. The Gnostic Society Library. 
* ''Acts of Peter and the Twelve Apostles''. Early Christian Writings.
SEAT Málaga

**SEAT Málaga** on SEATin vuosina 1985–1991 valmistama keskiluokan henkilöautomalli, joka korvasi SEAT 131:n. Malli oli hatchback-korisen SEAT Ibizan sedan-versio, sitä paremmin varusteltu ja laadukkaammin materiaalein sisustettu. Tekniikka perustui SEAT Rondaan, joka taas oli SEATin versio Fiat Ritmosta. Málaga siis vastasi Fiat Regataa, Ritmon sedan-mallia. Auto on nimetty espanjalaisen Málagan kaupungin mukaan. Sitä myytiin Kreikassa nimellä **SEAT Gredos**, koska sana *malaka* tarkoittaa kreikaksi ”kusipäätä”. Málagan seuraajiksi tulivat SEAT Toledo ja Córdoba, jotka pohjautuivat Volkswagen-konsernin tekniikkaan.

Málaga oli tilava ja taloudellinen, mutta sen ohjaus oli erityisen huono ja työn laatu ei kestänyt vertailua. Myös ruostesuojaus oli puutteellinen. Mallia myytiin jonkin verran Espanjassa, mutta muualla se kävi huonosti kaupaksi.

Moottoreina olivat 1,2- (64&nbsp;hv) ja 1,5-litraiset (86&nbsp;hv) bensiinimoottorit sekä 1,7-litrainen (54&nbsp;hv) dieselmoottori. Vuonna 1987 1,5-litrainen sai polttoaineen ruiskutusjärjestelmän, jonka myötä teho nousi 100 hevosvoimaan. Katalysaattorilla varustetussa versiossa tehoa oli 90 hevosvoimaa. 

## Lähteet

## Aiheesta muualla
Vesitystauti

**Vesitystauti** eli **diabetes insipidus** on harvinainen sairaus, jonka keskeinen oire on selvästi lisääntynyt virtsaneritys. Vesitystauti johtuu joko antidiureettisen hormonin puutteesta tai sen vajavaisesta vaikutuksesta munuaisissa. Tämän vuoksi vesitystautia sairastavan henkilön munuaiset eivät pysty konsentroimaan primaarivirtsaa normaaliin tapaan.

Vesitystautiin liittyy polydipsia, runsas juomisen tarve, jonka selittää runsaan virtsanerityksen aiheuttama vedenhukka. Juomisella potilas välttää elimistön kuivumisen, jonka sairaus muuten aiheuttaa. Virtsaa eritetään poikkeuksellisen paljon niin päivällä kuin yölläkin. Joskus potilaan päivittäin erittämä virtsamäärä on yli 10 litraa. Sairautta esiintyy sekä perinnöllisenä että hankinnaisena. Jälkimmäisessä tapauksessa se puhkeaa vasta myöhemmällä iällä. Vesitystaudin yleisimmät syyt ovat antidiureettisen hormonin puute tai vaikea toimintakyvyn heikkeneminen. Sairauden voivat aiheuttaa myös esimerkiksi kasvain aivonpohjassa, tulehdussairaus tai munuaistauti. Vesitystautia voidaan hoitaa. Hoitomuotona käytetään desmopressiiniä, synteettistä antidiureettista hormonia, joka yleensä annetaan potilaalle nenäsumutteen muodossa. Tätä ei kuitenkaan käytetä, jos sairaus on munuaisperäinen.

Vesitystautia (*diabetes insipidus*) ei tule sekoittaa diabetekseen eli sokeritautiin, jonka latinankielinen nimi, *diabetes mellitus*, on hyvin samantapainen; *diabetes* viittaa kreikaksi runsaaseen virtsaneritykseen, joka on kummankin taudin oire.

## Lähteet
La canne

**La canne** on Ranskassa alkunsa saanut taistelulaji, joka perustuu kävelykepin käyttämiseen aseena. Aseena on kevyt noin 95 senttimetriä pitkä keppi *cane*, jonka halkaisija on noin 1,5 cm. Ase on toiseen päähän suippeneva, kävelykepistä ottelua varten muunneltu ja kastanjapuinen. La canne -otteluissa käytetään suojana miekkailukypärää ja topattua kilpailuasua.

## Katso myös
*Savate

## Lähteet
Torpedovene S2:n muistomerkki

**Torpedovene S2:n muistomerkki** on myrskyssä vuonna 1925 uponneen torpedovene S2:n miehistön muistoksi pystytetty patsas, joka sijaitsee Reposaaren kirkon edustalla Porin Reposaaressa. 

Aluksen uppoaminen keräsi aikanaan huomattavasti julkisuutta. Torpedoveneen hylystä löytyi 18 vainajaa ja aiemmin merestä oli löytynyt kuusi vainajaa. Kaikki 24 löytynyttä miehistön jäsentä siunattiin Porin Reposaaren yhteishautaan 15. elokuuta 1926. Onnettomuudessa kuolleille pystytettiin kuvanveistäjä Wäinö Aaltosen suunnittelema muistomerkki Reposaaren kirkkomaalle onnettomuuden vuosipäivänä vuonna 1930. Suomen merivoimat muistavat yhä onnettomuuden uhreja laskemalla vuosittain seppeleen muistomerkille.

Teoksen toinen valos nimeltään ''Myrsky'' paljastettiin Turussa Wäinö Aaltosen museorakennuksen avajaisten yhteydessä 17. syyskuuta 1967.

## Lähteet

## Aiheesta muualla
* 
*Teoksesta Wäinö Aaltosen museon sivustolla
Sekstoksen lauseet

**Sekstoksen lauseet** on hellenistinen pythagoralainen kirjoitus, joka oli suosittu myös sekä gnostilaisten että ei-gnostilaisten varhaiskristittyjen joukossa. Se tunnetaan sekä osana Nag Hammadin kirjastoa (koodeksi XII, kirja 1) että aikaisemmin tunnettuina jonkin verran erilaisina versioina.

## Historia

*Sekstoksen lauseiden* opetukset on laitettu Sekstos-nimisen miehen nimiin. Hän vaikuttaa olleen pythagoralainen. Kirjoitus mainitaan 200-luvulla, jolloin Origenes lainasi Sekstosta koskien itse suoritettua kastraatiota, joka oli laajalle levinnyt tapa varhaiskristillisten askeetikkojen parissa. Origenes surkutteli tätä tapaa ja mainitsee, että kirjoitus on ”sellainen, jota monet pitävät ajan koettelemana”.

Jotkut tutkijat ovat esittäneet, että Q-lähteen sekä *[[Filippuksen evankeliumi|Filippuksen]]* ja *[[Tuomaan evankeliumi|Tuomaan evankeliumien]]* kaltaiset kokoelmat olisivat lähtöisin tällaisista kirjoituksista, ja opetukset olisi jossain vaiheessa laitettu uudelleen Jeesuksen suuhun.

Kirjoitus on jossain vaiheessa laitettu paavi Sixtus II:n nimiin (paavina 257–258), todennäköisesti siksi, että sille on haluttu antaa enemmän painoarvoa. Tällainen kirjoitusten laittaminen jonkun maineikkaan henkilön nimiin (ns. pseudepigrafia) oli tyypillistä apokryfisessä kirjallisuudessa. On kuitenkin epätodennäköistä, että Sixtus II olisi kirjoittanut kirjoituksen, erityisesti koska hän ei ollut pythagoralainen.

## Sisältö

Kirjoitus käsittää 104 lausumaa. *Sekstoksen lauseet* muistuttaa apokryfisiä *Filippuksen* ja *Tuomaan evankeliumeja* siinä, että sekin on puhtaasti kokoelma opettavia sanoja ilman mitään kehyskertomusta. Päinvastoin kuin kristillisissä evankeliumeissa, opetukset tulevat kuitenkin Jeesuksen sijasta Sekstokselta.

Joitakin kirjoituksen lausumista ovat:

* ”Sielu valaistuu jumaluuden mieleen palauttamisella.”
* ”Kanna mikä on välttämätöntä, niin kuin on välttämätöntä.”
* ”Älä ole halukas olemaan mieliksi suurille ihmisjoukoille.”
* ”Älä pidä arvokkaana mitään, minkä pahantekijä voi ottaa sinulta pois.”
* ”Käytä valhetta kuten myrkkyä.”
* ”Mikään ei ole niin luonteenomaista viisaudelle kuin totuus.”
* ”Toivo, että voit hyödyttää vihamiehiäsi.”
* ”Viisas äly on Jumalan peili.”
* ”Heitä pois kaikki sellaiset osat ruumiistasi, jotka voivat saada sinut elämään muutoin kuin pidättyväisesti. Sillä on parempi elää pidättyväisesti ilman tätä osaa kuin turmiollisesti sen kanssa.” (Origeneen lainaus)

Viimeinen lainauksista muistuttaa ajatukseltaan Jeesuksen opetusta vuorisaarnassa: ”Jos oikea silmäsi viettelee sinua, repäise se irti ja heitä pois” ja ”Ja jos oikea kätesi viettelee sinua, hakkaa se poikki ja heitä pois”.

## Lähteet

## Kirjallisuutta

* *The Sentences of Sextus*. Teoksessa  Koptinkielinen alkuteksti ja englanninkielinen käännös.
* *The Sentences of Sextus*. Teoksessa  Englanninkielinen käännös.

## Aiheesta muualla

* ''The Sentences of Sextus''. The Gnostic Society Library. 
* ''The Sentences of Sextus''. Early Christian Writings. 
* ''The Sentences of Sextus''. Sacred Texts.
Óscar Trejo

**Óscar Guido Trejo** (s. 26. huhtikuuta 1988 Santiago del Estero, Argentiina) on argentiinalainen jalkapalloilija, joka edustaa hyökkääjänä Espanjan Primera Divisiónin Rayo Vallecanoa. Trejo on argentiinalaisen Boca Juniorsin kasvatti. 3. heinäkuuta 2005 Boca Juniorsin debyyttipelissään hän teki maalin. Tammikuussa 2007 Trejo siirtyi Mallorcaan. Huhtikuun 8. päivä hän teki debyyttinsä La Ligassa kun Mallorcalla oli vastassa Getafe CF.

Mallorca lainasi Trejon kaudeksi 2009–2010 Espanjan Segunda Divisiónin Elcheen ja kaudeksi 2010–2011 saman sarjan Rayo Vallecanoon.

## Lähteet
### Viitteet
Torsioryhmä

**Torsioryhmä** on ryhmäteorian käsite. Olkoon G Abelin ryhmä ja p alkuluku. Merkitään G_t=\{g\in G:|g|\,\,\mathrm{on} \,\,\mathrm{\ddot a\ddot a rellinen}\}. Tällöin G_t on G:n aliryhmä, **torsioaliryhmä**. Jos G=G_t, kutsutaan G:tä **torsioryhmäksi**.

## Kirjallisuutta
*
Aadamin ilmestys

**Aadamin ilmestys** on gnostilainen kirjoitus, joka tunnetaan Nag Hammadin kirjastosta (koodeksi V, kirja 5). Se on kirjoitettu koptin kielellä. Kirja edustaa eräänlaista setiläisyyden muotoa.

## Historia

Teksti on ajoitettu ensimmäisen vuosisadan lopulle tai 100-luvun alkuun. Alkuperäinen teksti on ollut kirjoitettu kreikaksi. Kirjoituksella ei ole välttämättä yhteyksiä kristinuskoon, ja tutkijat ovat erimielisiä siitä, onko kyseessä kristilliseen vai juutalaiseen gnostilaisuuteen kuuluva teos.

## Sisältö

*Aadamin ilmestys* kertoo gnostilaisen myytin, joka alkaa Eevan luomisesta ja päättyy Vapahtajan tuloon ja ei-gnostilaisten tuomitsemiseen. Kirjoituksessa Aadam kertoo seitsemäntenäsadantena elinvuotenaan pojalleen Setille, kuinka hän oppi tiedon sanat ikuisesta Jumalasta Eevalta, ja että hän ja Eeva olivat todellisuudessa voimakkaampia kuin heidän luojanaan pidetty demiurgi. Tämä tieto kuitenkin katosi syntiinlankeemuksessa, kun demiurgi erotti Aadamin ja Eevan. Aadam kertoo, kuinka kolmen salaperäisen muukalaisen ilmestyminen johtaa Setin siittämiseen ja tämän tiedon säilymiseen. Tämän jälkeen Aadam profetoi demiurgin yrityksistä tuhota ihmiskunta. Yksi profetioista koskee vedenpaisumusta, toinen tulella aikaansaatavaa tuhoa. Lopussa tulee kuitenkin Valontuoja, joka tuo pelastuksen. Valontuojan tullessa kolmetoista valtakuntaa julistaa kolmeatoista keskenään ristiriitaista syntymälegendaa Valontuojasta, mutta vain ”sukukunta, jolla ei ole hallitsijanaan kuningasta” julistaa totuutta.

## Suhteet muihin teksteihin

Ei-gnostilaisia Aadamin viimeisiä sanoja Setille löytyy kirjoituksista *[[Aadamin ja Eevan riita Saatanan kanssa]]*, *[[Aadamin ja Eevan elämä]]* sekä *[[Aadamin testamentti]]*.

## Lähteet

## Kirjallisuutta
### Suomennos

* *Aadamin ilmestys*. Johdanto, käännös ja selitykset Tuomas Rasimus. Teoksessa 

### Muita käännöksiä ja tekstilaitoksia

* *The Apocalypse of Adam*. Teoksessa  Koptinkielinen alkuteksti ja englanninkielinen käännös.
* *The Apocalypse of Adam*. Teoksessa  Englanninkielinen käännös.

## Aiheesta muualla

* ''The Apocalypse of Adam''. The Gnostic Society Library. 
* ''Apocalypse of Adam''. Early Christian Writings. 
* ''The Apocalypse of Adam''. Pseudepigrapha.
Brian Horrocks

Kenraaliluutnantti **Brian Gwynne Horrocks** (7. syyskuuta 1895, Ranikhet, Intia – 4. tammikuuta 1985, Yhdistynyt kuningaskunta) oli Britannian armeijan upseeri. Hän toimi muun muassa Brittiläisen XXX armeijakunnan komentajana Operaatio Market Gardenissa.
Michelsbergin kulttuuri

**Michelsbergin kulttuuri** oli nuoremman kivikauden aikainen ns neoliittinen maanviljelykulttuuri 4400–3500 kalenterivuotta eaa. Reinin jokilaakson ympärillä Atlantin ja Alppien välillä läntisessä Saksassa. Kulttuuri levisi eteläiseltä Reininmaalta mm. Alankomaihin ja Belgiaan sekä Pariisin altaaseen Ranskaan. Kulttuuria edelsivät nauhakeramiikan jatkaja Rössenin kulttuuri ja sen myöhäinen loppuvaihe Bischeimin kulttuuri. Sitä seurasi kellopikarikulttuurin muunnelmia.

## Aiheesta muualla
* http://www.comp-archaeology.org/Michelsberg.htm 
* http://perso.orange.fr/atil/atil/z8.htm
Tap-Step

**Tap-Step ry** on steppauksen harrastajien yhdistys.

Tap-Step ry perustettiin vuonna 1971 Helsingissä Eva Hemmingin opetusryhmän ympärille. Tap-Step on siis stepin harrastajien yhdistys eikä varsinainen tanssikoulu.

Yhdistyksessä pidetään eri tasoisia tunteja omien harrastajaohjaajien vetäminä. Alkeiskursseja järjestetään 2–3 kertaa vuodessa. Tunneilla kävijöitä on kaikenikäisiä ja askelsarjojen sekä tekniikan lisäksi kokeillaan myös erilaisia rytmiharjoituksia.

Aktiivisimmille jäsenille steppi on jo elämäntapa, ei pelkästään harrastus tai tanssitunti, jonne mennään kerran viikossa. 

## Aiheesta muualla
*Tap-Step ry:n kotisivut
*www.steppi.fi
Luettelo Wimbledonin naisten kaksinpelin voittajista

Wimbledonin tennisturnaus on vuosittainen tennisturnaus, joka pelataan nurmikentällä. Se järjestetään Lontoon Wimbledonin taajamassa, Isossa-Britanniassa. Naisten kaksinpelin järjestäminen aloitettiin vuonna 1884.

## Voittajat

## Lähteet
* 

### Viitteet
Anaalitappi

**Anaalitappi** on hieromasauvaa muistuttava seksiväline, jonka voi laittaa peräaukkoon seksuaalisen mielihyvän saamiseksi. Anaalitappi eroaa hieromasauvasta erilaisen muotoilunsa puolesta; itse sauva on yleensä lyhyempi ja ulos jäävä pää on leveä, joka estää sen jäämisen vahingossa kokonaan peräsuoleen.

Anaalitappeja on usean muotoisia ja niihin on saatavilla myös lisätoimintoja, kuten vibraattori tai erillinen välilihaa stimuloiva osa. Joissakin anaalitapeissa on langaton verkkoyhteys ja kamera, jolloin tappia voi säädellä älypuhelimen sovellutuksella tai lähettää videota peräsuolen sisältä. Anaalitappin pohjassa, ulkopuolelle jäävässä päässä voi olla myös kiinnitettynä esilaisia koruja, timantteja tai eläimen häntiä erilaista ehostusta tai roolileikkejä varten. Anaalitapin pohjassa saattaa myös olla imukuppi, jotta tappi pysyy kiinni alustassaan yhdyntäliikkeitä suoritettaessa tapin ollessa anuksessa. 

Anaalitappeja myydään erotiikka-alan liikkeissä, erotiikka-alan verkkokaupoissa sekä messuilla. Anaalitappia voivat käyttää kaikkien sukupuolien edustajat.

## Anaalitappi miehen eturauhasen stimulointiin
Markkinoilla on anustappeja myös miehen eturauhasen stimulointiin. Tämän sanotaan olevan miehille mahdollisuus saada myös peräkkäisiä orgasmeja. 

## Lähteet

## Aiheesta muualla
Suo-orvokki

**Suo-orvokki** (*Viola palustris*) on orvokkikasvien heimoon kuuluva kukka. Se risteytyy helposti lähisukulaisensa korpiorvokin (*Viola epipsila*) kanssa.

## Ulkonäkö ja koko
Suo-orvokki kukkii touko-kesäkuussa. Väriltään siniset kukat kasvavat yksittäin. Kasvin hedelmä on kota. Lehdet ovat pyöreähköjä ja matalasti sahalaitaisia; niissä ei ole varsinaista kärkeä. Keväällä kasvin kukkiessa lehdet ovat pienet ja vaaleat. Myöhemmin kesällä ne kasvavat ja tummuvat, jolloin ne saattavat kattaa kasvualustansa lähes kokonaan.

## Levinneisyys
Suo-orvokkia esiintyy lähes koko Suomen lisäksi muissa Pohjoismaissa, Keski-Euroopassa, Britteinsaarilla, Venäjällä ja osassa Pohjois-Amerikkaa.

## Kasvupaikka
Suo-orvokki viihtyy kosteilla paikoilla kasvaen muun muassa lehdoissa, rannoilla, ojanvarsilla ja kosteilla niityillä. Se levittäytyy tehokkaasti hennon, rönsyilevän juurakkonsa avulla. Suo-orvokin kukkia pölyttävät päivä- ja yöperhoset sekä kimalaiset. Kasvin siemeniä puolestaan levittävät muurahaiset.

## Lähteet

## Aiheesta muualla
* 
*Pinkka, Lajintuntemuksen oppimisympäristö: Suo-orvokki (''Viola palustris'')
*Luontoportti: Suo-orvokki (''Viola palustris'')
*Pohjolan kasvien pauloissa: ''Viola palustris'' - suo-orvokki
*Pohjolan kasvien pauloissa: ''Viola'' x''fennica'' - viitaorvokki, suo-orvokin ja korpiorvokin risteymä
*Valokki - nettikasvio: Suo-orvokki (''Viola palustris'')
*ITIS: ''Viola palustris'' 
*United States Department of Agriculture (USDA): ''Viola palustris''
Petri Jakonen

**Petri Antero Jakonen** (s. 9. kesäkuuta 1967 Suolahti) on suomalainen entinen jalkapalloilija, joka päätti pelaajauransa kauden 1998 jälkeen. Pelipaikaltaan hän oli maalivahti. Jakonen toimii nykyisin Eerikkilän urheiluopiston toimitusjohtajana.

Pelaajauran jälkeen Jakonen on toiminut SalPa:n jalkapallotoimenjohtajana, TPS:n urheilutoimenjohtajana ja toimitusjohtajana, sekä Palloliiton huippujalkapallojohtajana.

## Seurajoukkueet

Jakosen pelaajaura ylimmillä sarjatasoilla alkoi kaudella 1983 III divisioonan Salon Vilppaassa. Hän siirtyi seuraavaksi kaudeksi Salon Palloilijoihin, jossa hän pelasi kolme kautta. Pääsarjatasolle Jakonen pääsi 1987 siirryttyään Lahden Reippaaseen. Kahden kauden Lahdessa vietetyn kauden jälkeen Jakonen siirtyi Helsingin Jalkapalloklubiin, jossa hän voitti mestaruuden 1990. Kauden 1991 hän pelasi Ruotsin toiseksi korkeimmalla sarjatasolla Helsingborgs IF:ssä. Jakonen palasi seuraavalla kaudella Suomeen ja edusti urallaan vielä Turun Palloseuraa 1992–1993 ja Myllykosken Palloa 1994–1998. Jakonen pelasi yhteensä 247 pääsarjatason ottelua.

## Maajoukkue

Petri Jakonen pelasi A-maajoukkueessa 26 maaottelua vuosina 1990–1996.

## Saavutukset
*Suomen mestaruus 1990
*Suomen Cup 1995

## Lähteet

## Aiheesta muualla
* Petri Jakonen National-football-teams.comin sivuilla
Piikkilanka

**Piikkilanka** on aitaamisessa käytettyä teräslankaa tai teräslistaa, jossa on teräviä kulmia tai piikkejä.

## Käyttötarkoitukset
Piikkilangasta rakennetaan halpoja aitoja eläimille. Sitä käytetään myös vankiloiden ja muiden vastaavien alueiden aidoissa estämässä joko alueelle pääsemistä tai sieltä poistumista. Sodankäynnissä piikkilangasta voidaan rakentaa esteitä. Sitä tiedetään käytetyn myös kidutuksessa. Piikkilankaa käytetään myös turvatoimenpiteenä esimerkiksi kiinteistöä ympäröivien seinien tai muurin päällä.

Piikkilanka aiheuttaa vaurioita kuten haavoja, jos ihminen tai eläin pyrkii kulkemaan piikkilangan yli tai läpi. Suomen lain mukaan eläimille tarkoitetussa ulkotarhassa tai laitumessa ei saa käyttää piikkilankaa. Piikkilangan sijaan eläinten aitauksissa voidaan käyttää sähköpaimenta.

## Historiaa
Karjan sulkeminen piikikkäiden kasvien taakse on vanha käytäntö. Menetelmän merkitys kasvoi Pohjois-Amerikan puupulan vuoksi, kun aitaan tarvittavaa puuta ja kiveä oli vaikeasti saatavilla. 1860–1870 -luvuilla kehittyi pieni teollisuusala, joka toimitti aitauksien rakentamiseen piikikkään värimulperin (*Maclura pomifera*) siemeniä ja taimia. 

Varhaisin yhdysvaltalainen piikkilanka-patentti annettiin vuonna 1868 Michael Kellylle. Hän matki piikkilangassaan piikkipensaiden muotoa. Kellyn piikkilankaa tuotti yhtiö *Thorn Wire Hedge Company*, joka jäi vuonna 1874 patentoidun menestyneemmän illinoislaisen Joseph F. Gliddenin piikkilangan jalkoihin. Gliddenin patentissa kehitettiin eteenpäin aikaisemmin keksittyjä, paljon tehottomampia pistäviä vaijereita, joita olivat esimerkiksi 1865 patentoitu ranskalaisen Louis Janninin piikkilanka.

## Lähteet

## Aiheesta muualla

*
Afropithecus

**Afropithecus** oli varhaisella mioseenikaudella aina sen puoliväliin elänyt kädellisten suku. Se eli Afrikassa. Sukuun on sijoitettu yksi laji, *Afropithecus turkanensis*, jonka fossiilijäänteet ovat n. 17–18 miljoonaa vuotta vanhoja. Lajia pidetään vanhimpana tunnettuna kädellislajina, jonka hampaissa on ohut kerros hammaskiillettä. Luultavasti lajille oli hyötyä kovapintaisista hampaista, joita se mahdollisesti tarvitsi syödessään kovapintaisia pähkinöitä ja vastaavia. Lajin fossiileita on löydetty Kenian pohjoisosista. Laji painoi keskimäärin n. 50&nbsp;kg.

Hammaskiille luultavasti antoi suvulle etulyöntiaseman verrattuna sitä edeltäviin *[[Proconsul]]*-suvun kädellisiin, jotka eivät mahdollisesti voineet hyödyntää yhtä monipuolista ravintoa. *Afropithecus* tai siitä polveutuvat kädelliset pääsivät leviämään Euraasiaan. Saudi-Arabiasta on löydetty hyvin samankaltaisen *[[Heliopithecus]]*-apinoiden jäänteitä, joita osa tutkijoista pitää samana sukuna *Afropithecus* tai hyvin läheisenä. Myös *Heliopithecus*-apinoilla oli hammaskiillettä. *Afropithecus*-suvulla oli myös mahdollisesti jotain sukulaisuhteita myöhemmin eläneisiin sukuihin *[[Kenyapithecus]]* ja *[[Sivapithecus]]*.

## Lähteet
Chaos A.D.

**Chaos A.D.** on brasilialaisen thrash metal -yhtyeen Sepulturan vuonna 1993 julkaistu albumi. Albumilla yhtye siirtyi hitaampaan groove metal-tyyliin, lisäten hardcore punk-vaikutteita, joka ilmenee esimerkiksi vahvassa yhteiskuntakritiikissä ja aiempaa primitiivisemmässä sävellystyössä.

Albumin tunnetuimmat kappaleet lienevät "Refuse/Resist","Territory" ja "Slave New World". Näiden lisäksi huomattava kappale on instrumentaali "Kaiowas", jossa koko yhtye soittaa rummuilla brasiliaista kansanmusiikkia, jonka vaikutteet kasvoivat entisestään seuraavalla albumilla *[[Roots]]*.

## Kappaleet
#
#
#
#
#
#
#
#
#
#
#
#

### Vuoden 1997 uudelleenjulkaisu
#
#
#
#

## Kokoonpano
* Max Cavalera – laulu, kitara
* Igor Cavalera – rummut
* Andreas Kisser – kitara, taustalaulu
* Paulo Pinto – basso

## Arviot
* Allmusic: 
* Rolling Stone: 
* Entertainment Weekly: B+

## Listasijoitukset
### Albumilista
Billboard (Pohjois-Amerikka)

## Lähteet

## Aiheesta muualla
* 
*
Freddy Deeb

**Kassem "Freddy" Deeb** (s. 27. marraskuuta 1955) on libanonilaissyntyinen yhdysvaltalainen pokeriammattilainen. Hän on voittanut urallaan kaksi World Series of Poker ja World Poker Tour -turnausta.

## Varhaiset vaiheet

Deeb muutti Yhdysvaltoihin Libanonista 19-vuotiaana. Hän kävi Utahin osavaltion yliopistoa (Utah State University) sisällissodan puhjettua Libanonissa vuonna 1975. Hän menetti yhteyden vanhempiinsa, jotka olivat rahoittaneet hänen opiskeluaan, kahdeksi vuodeksi. Deebillä ei ollut mahdollisuutta saada työlupaa, koska hän oli maassa opiskelijaviisumilla, niinpä hän aloitti uhkapelaamisen. Deeb oli pakotettu keskeyttämään opintonsa 12 opintopistettä ennen valmistumistaan konetekniikan opinnoistaan. 

## Pokeriura

Vuonna 1996 Deeb voitti WSOP-rannekkeen 5&nbsp;000 dollarin sisäänoston Deuce to Seven Draw -turnauksessa ansaiten 146&nbsp;250 dollaria. WSOP:n pääturnauksessa hän on ollut seitsemästoista vuonna 1995 ja kolmastoista vuonna 2003. Vuoden 2007 Deeb voitti toisen rannekkeensa WSOP:ssa H.O.R.S.E.:n maailmanmestaruusturnauksesta, jossa on 50&nbsp;000 dollarin turnausmaksu. Tämän turnauksen voitto arvostetaan usein pääturnauksen ykköstilaa korkeammalle. Ykköspalkinto oli yli 2,2 miljoonaa dollaria.

World Poker Tourin neljännellä kaudella Deeb voitti Ultimate Poker Classic -tapahtuman ja miljoonan dollarin ykköspalkinnon. Hän oli vuonna 2002 kolmas Five Diamond World Poker Classic -turnauksessa ja vuonna 2006 toinen World Poker Tour Battle of Champions IV -kutsuturnauksessa.

Vuonna 2009 Deeb voitti WPT Celebrity Invitational -turnauksen, jonka ykköspalkinto oli 100&nbsp;000 dollaria. Saman vuoden lokakuussa hän oli neljäs WPT:n Festa al Lagon osakilpailussa ja ansaitsi 278&nbsp;300 dollaria.

Deeb on ollut mukana televisioidussa *[[Poker Superstars Invitational Tournament]]issa* ja GSN:n *[[High Stakes Poker]]issa*.

Tammikuussa 2010 Deebin pokeriuran turnausansiot ylittivät 6,5 miljoonaa dollaria.
Deeb asuu Las Vegasissa Nevadassa ja hänellä on neljä lasta.

### WSOP-rannekkeet

## Lähteet

## Aiheesta muualla

* WPT:n profiili
* PokerNews: ''A Quarter Century of Poker - Freddy Deeb''
*
Muumiointi

**Muumiointi** on palsamointitapa, jota käytettiin Muinaisessa Egyptissä. Tarkoituksena oli saada muumiolle iankaikkinen elämä. Muumioinnista luovuttiin Egyptissä 600-luvulla jaa.

Esihistorialliseen aikaan kuolleet haudattiin aavikon hiekkaan eläimen vuotaan tai kaislamattoon käärittyinä. Kuumassa ja kuivassa ympäristössä vesi haihtui kalmosta, jolloin syntyi pitkäaikainen luonnonmuumio.

## Muumioinnin vaiheet

Tiedot muumioinnin vaiheista ja siinä vuosisatojen mittaan tapahtuneista menetelmien muutoksista perustuvat kahteen lähteeseen. Itse muumioiden tutkimuksen ohella käytettävissämme ovat kreikkalaisen historioitsija Herodotoksen selostus 400-luvulta jaa. sekä Diodoroksen kirjoitukset.

Sen sijaan egyptiläiset lähteet, joita on säilynyt runsaasti hautojen ja temppeleiden seinien teksti- ja kuvakoristelussa sekä papyruksissa, eivät käsittele palsamoinnin tekniikkaa. Vain kahdessa roomalaiskauden papyruksessa kuvataan ns. palsamointirituaalia, mutta nekin ovat rituaalisia ohjeistoja siitä, miten eri ruumiinosat tuli voidella, kääriä ja suojata maagisesti amuletein ja loitsuin. Varsinaista ruumiin säilömistekniikkaa ei selitetä.

Herodotoksen selostukset ovat jopa muumioiden tutkimuksen nykytietämykseen verrattuina tarkkoja. Hänellä on täytynyt olla hyvä tiedonlähde; hän joko seurasi Egyptissä palsamointia omin silmin tai sitten menetelmä selitettiin hänelle tarkasti. Viime vuosien arkeologisten löytöjen ja uusimpien muumiotutkimuksien pohjalta pystytään tulkitsemaan Herodotoksen tekstit varsin tarkasti.

## Katso myös
* Muumiointi muinaisessa Egyptissä
Onnellinen nyt

**Onnellinen nyt** on Martti Vainaa & Sallitut aineet -yhtyeen albumi.

Albumi nousi Suomen virallisen listan sijalle 19.

## Kappaleet
#
#
#
#
#
#
#
#
#
#
#
#
Lähde: 

## Listasijoitukset

## Arvostelut
* Stara.fi: 

## Lähteet
Jack Keller

**Jack Keller** (29. joulukuuta 1942 – 5. joulukuuta 2003 Tunica, Mississippi) oli yhdysvaltalainen pokeriammattilainen. Hänet tunnettiin lempinimellä ”Gentleman” (herrasmies).

Keller palveli Yhdysvaltain ilmavoimissa ennen pokeriammattilaisuuttaan. Hän voitti kolme World Series of Pokerin (WSOP) turnausta ja kultaista ranneketta mukaan lukien vuoden 1984 pääturnauksen voitto. Keller valittiin Poker Hall of Fameen vuonna 1994.

The Hendon Mobin tietokannan mukaan Jack Kellerin pokeriuran turnausansiot ylittivät 3,1 miljoonaa dollaria. Kellerillä oli kolme lasta, yksi heistä on pokeriammattilainen Kathy Kolberg.

## WSOP-rannekkeet

## Lähteet

## Aiheesta muualla
*
Varusmiespappi

**Varusmiespappi** ja **varusmiesdiakoni** ovat varusmiehiä, jotka suorittavat varusmiespalvelustaan puolustusvoimien kirkollisen työn alaisuudessa. Varusmiespapin tulee olla teologian opiskelija tai vähintään ottanut vastaan opiskelupaikan yliopistossa, tai vaihtoehtoisesti jo teologian maisterin tutkinnon suorittanut. Varusmiesdiakonin taas tulee olla vähintään opiskelemassa sosionomiksi tai yhteisöpedagogiksi (kirkollinen kelpoisuus). Useimmat kirkolliselle alalle hakeutuvat suorittavat asepalveluksensa sitten, kun ovat saaneet kirkollisen opiskelupaikan.

Varusmiespapilla ja -diakonilla ei, toisin kuin vakituisella sotilaspapistolla, ole erillistä palvelusarvoa, vaan normaali varusmiehen sotilasarvonsa.

## Koulutus ja toiminta
Varusmiespapit ja -diakonit koulutetaan kaksiosaisella Varusmiespappi- ja -diakonikurssilla (VPDK&nbsp;I ja&nbsp;II). Vähittäispääsyvaatimuksena kurssille on diakonin tai kirkon nuorisotyönohjaajan koulutus tai alan opiskeleminen, tai papin tai teologian ylioppilaan koulutus. Lisäksi varusmiespapin tulee kuulua joko Suomen evankelisluterilaiseen tai Suomen ortodoksiseen kirkkoon. Myöhemmin tätä käytäntöä on venytetty hieman, nimittäin palveluksessa on myös ollut esimerkiksi helluntalaisia varusmiespappeja, ja varusmiespappeja jotka eivät vastaanottaneet teologian opiskelupaikkaa vaikka siihen hakivat.

VPDK&nbsp;I keskittyy rauhan ajan kirkolliseen työhön. Kurssin suorittamisen jälkeen varusmies palvelee kirkollisessa työssä, ellei häntä ole valittu koulutettavaksi reservin aliupseeriksi tai upseeriksi reservissä. VPDK II pidetään johtajakaudella. Kurssin jälkeen jatkuu harjoittelu joukko-osastoissa kirkollisen työn tehtävissä.

Varusmiespappi toimii varuskunnassa sotilaspastorin tai kenttärovastin alaisuudessa. Tehtäviin kuuluu toiminnan kuten hartaustilaisuuksien, raamattupiirien ja hengellisten tapahtumien järjestämistä. Pääasiassa varusmiespappi kuitenkin toimii sotilaspastorin apulaisena.

## Lähteet
Valtimonteatteri

**Valtimonteatteri** on Suomen ainoa feministinen ammattiteatteri, joka on perustettu vuonna 1999. 

Produktioihin kootaan näyttelijät aina kulloistenkin tarpeiden mukaan. Teatteri sijaitsee Helsingin Kalliossa osoitteessa Aleksis Kiven katu 22, sisäpihalla.

Valtimonteatterilla on myös vierailunäyttämö ammattilaisille ja siellä on tavattu useita eri ammattinäyttelijöiden toteuttamia vierailuesityksiä. 

Teatterin omia viime vuosien produktioita ovat olleet muun muassa Valtimonteatterin 15-vuotisjuhlanäytelmä Naisten Juhla, jonka ohjasivat elokuvaohjaajat Jenni Toivoniemi ja Ulla Heikkilä. Näyttämöllä nähtiin näyttelijät: Outi Ikonen, Mona Kortelampi (teatterin puheenjohtaja), Aksa Korttila, Iida-Maria Heinonen ja Ida-Maaria Lindstedt. 

Teatteri joutui perumaan joulukuussa 2017 tanskalaisen Peter Asmussenin (1957–2016) absurdin näytelmän *Ei kukaan kohtaa ketään* (ohjaus Minna Nurmelin) esityksen, jonka roolitukseen oli valittu miehen tilalle nainen. Perumisen taustalla oli näytelmän oikeudet omistava Asmussenin leski, joka ei hyväksynyt muutosta.

## Lähteet

## Aiheesta muualla
* www.valtimonteatteri.com
Stefan Horngacher

**Stefan Horngacher** (s. 20. syyskuuta 1969 Wörgl, Itävalta) on itävaltalainen entinen mäkihyppääjä. Hän on vuodesta 2019 toiminut Saksan mäkihyppymaajoukkueen päävalmentajana.

Horngacher otti ensimmäistä kertaa osaa maailmancupin osakilpailuun Keski-Euroopan mäkiviikolla vuonna 1988. Pisteille hän ylsi ensimmäistä kertaa joulukuussa 1990 Thunder Bayssa sijoittuessaan neljänneksitoista ja vajaa kuukausi myöhemmin hän saavutti ensimmäinen palkintokorokepaikkansa Garmisch-Partenkirchenistä.

Hyvien maailmancup-esitystensä ansiosta hän pääsi edustamaan Itävaltaa vuoden 1991 MM-kisoihin Val di Fiemmeen. Itävalta voitti kisoissa joukkuemäen maailmanmestaruuden joukkueella Heinz Kuttin, Ernst Vettori, Stefan Horngacher ja Andreas Felder.

MM-kisojen jälkeen Horngacher voitti ensimmäisen osakilpailunsa Kulmin lentomäessä. Seuraavaa voittoa hän saikin odottaa kahdeksan vuotta Zakopanen kilpailuun 1999 asti. Nämä kaksi voittoa jäivät hänen uransa ainoiksi henkilökohtaisiksi voitoiksi.

Vuoden 1991 joukkuemäen mestaruuden jälkeen Horngacherille kertyi lukuisia mitaleita olympialaisten ja MM-kisojen joukkuemäistä, muun muassa kultamitali Lahden MM-kisojen normaalimäen joukkuekilpailussa vuonna 2001. Henkilökohtaista arvokisamitalia hän ei saavuttanut. Paras sijoitus MM-kisoista on neljäs Lahden normaalimäen kilpailusta ja olympialaisissa viides Salt Lake Cityn suurmäestä. Viimeisen kilpailunsa Horngacher hyppäsi Oslossa maaliskuussa 2002. Horngacher toimi Puolan mäkihyppymaajoukkueen päävalmentajana vuodesta 2016 kevääseen 2019 asti. Vuonna 2019 hän siirtyi Saksan maajoukkueen valmentajaksi.

Ammatiltaan hän on sotilas.

## Lähteet
* 

### Viitteet
Cezaris

**Cezaris** (oik. **Cezarijus Graužinis**, s. 21. lokakuuta 1967 Vilna) on liettualainen teatteriohjaaja. Hän on kansainvälisesti tunnettu ja arvostettu teatterintekijä, joka on työskennellyt muun muassa Ruotsissa, Hollannissa, Latviassa ja Färsaarilla. Viime vuosina hän on ohjannut useita esityksiä myös Suomen ruotsinkielisissä teattereissa. Hän toimi Viirus-teatterin taiteellisena johtajana noin vuoden, 1. elokuuta 2007 lähtien.

## Ohjaustöitä Suomessa
*Albert Camus: *Caligula* (Viirus, 2007)
*William Shakespeare: *En Vintersaga* (Svenska Teatern, 2006)
*Franz Kafka/Cezaris: *No Return* (Viirus, 2005)

## Ohjaustöitä ulkomailla
*Samuel Beckett: *Waiting for Godot* (Kreikka, 2008)
*William Shakespeare: *Užsispyrėlės tramdymas* (Cezario Grupe, Liettua, 2004)

## Lähteet

## Aiheesta muualla
*http://www.lituanus.org/2004/04_3_8Churra.htm 
*http://www.viirus.fi/
*http://www.turunsanomat.fi/kulttuuri/?ts=1,3:1005:0:0,4:5:0:1:2006-02-17,104:5:359937,1:0:0:0:0:0:
*http://www.greekfestival.gr/show_event?id=195&lang=en
In Concert 1987: Abigail

**In Concert 1987: Abigail** on King Diamond -yhtyeen ensimmäinen livelevy. Levy on taltioitu Yhdysvaltain ja Euroopan *Abigail*-kiertueelta 9. heinäkuuta – 20. joulukuuta 1987. Levyllä soitetaan kappaleita albumeilta *[[Fatal Portrait]]*, *[[Abigail (King Diamondin albumi)|Abigail]]* ja *[[Don’t Break the Oath]]*. Levy on vuodelta 1991 ja remasteroitu versio vuodelta 1997.

## Kappaleet
# 
# 
# 
# 
# 
# 
# 
# 
# 
# 
# 
# 

## Kokoonpano
* King Diamond: laulu
* Andy La Rocque: kitara
* Mike Moon: kitara
* Timi Hansen: basso
* Mikkey Dee: rummut

## Aiheesta muualla
* Kotisivut 
* 
*
Kaistanpäästökotelo

**Kaistanpäästökotelo** eli **bandpass-kotelo** on äänentoistossa käytetty kaiutinkotelo. Kaistanpäästökotelossa kaiutinelementti on kotelon sisällä kahden muun kotelon välissä, joista toinen tai molemmat ovat refleksiviritteisiä.

Kaistanpäästökotelossa on huonona puolena voidaan pitää sen suurta kokoa verrattuna esimerkiksi suljettuun koteloon. Toisaalta kaistanpäästökotelolla on mahdollista saada paljon painetta pienelläkin elementillä, suuri herkkyys ja korkea mekaaninen tehonkesto. Kotelo ei toista kovinkaan hyvin ylempiä taajuuksia.

Kotelotyyppi oli erittäin yleinen 1980-luvun alussa. 2000-luvulla sen käyttö on alkanut uudelleen lisääntyä. 
Syitä kotelotyypin lisääntyneeseen käyttöön ovat mm. sen koko/teho suhde, vahva rakenne, parantuneet elementit, särötön toisto ja Subwooferkäyttöön sopiva taajuusalue, joka mahdollistaa yksinkertaisen jakosuotimen käytön.

## Katso myös
* Refleksikotelo

## Lähteet
* Logitech Z-3  Kaistanpäästökotelolla varusteltu subwoofer.
* Bandpass-kotelo  AutoSound.

### Viitteet